Kooxaha ku hardamaya siyaasada Soomaaliya ee haatan ka qayb qaadanaya shirka dib u-heshiisiinta ee ka socda magaalada Eldoret ee addanka Kenya ayaa lagu tilmaamay inay qaadeen tallaabadii ugu horraysay ee lagu xaqiijin lahaa nabad laga dhaliyo dalka Soomaaliya, ka dib markii ay saxeexeen heshiis wadajir ah oo ka dhigan in la joojiyo colaaddii u dhaxaysay, sidaasna waxaa sheegay saraakiil sare oo ka tirsan guddiga dhexdhexaadinta.
